stanford-oval/wikipedia huggingface dataset:
โซฟี มัคดาเลเนอ ฟ็อน บรันเดินบวร์ค-คุล์มบัค

| โซฟี มัคดาเลเนอ ฟ็อน บรันเดินบวร์ค-คุล์มบัค |
| --- | --- |

สมเด็จพระราชินีแห่งเดนมาร์กและนอร์เวย์
ประสูติ: 28 พฤศจิกายน พ.ศ. 2243
สวรรคต: 70 พฤษภาคม พ.ศ. 2313 (69 พรรษา)
พระราชสวามี: พระเจ้าคริสเตียนที่ 6 แห่งเดนมาร์ก
พระราชบุตร: พระเจ้าเฟรเดอริกที่ 5 แห่งเดนมาร์ก
โซฟี มัคดาเลเนอ
ราชวงศ์: ราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์ค
พระราชบิดา: คริสทีอัน ไฮน์ริชแห่งบรันเดินบวร์ค-คุล์มบัค
พระราชมารดา: โซฟี คริสทีอาเนอแห่งว็อล์ฟชไตน์
โซฟี มัคดาเลเนอ ฟ็อน บรันเดินบวร์ค-คุล์มบัค (เยอรมัน: Sophie Magdalene von Brandenburg-Kulmbach) ทรงเป็นเจ้าหญิงเยอรมันจากรัฐบรันเดินบวร์ค-คุล์มบัค และได้เป็นพระมเหสีในพระเจ้าคริสเตียนที่ 6 แห่งเดนมาร์ก พระองค์ดำรงพระอิสริยยศเป็น สมเด็จพระราชินีแห่งเดนมาร์ก และ สมเด็จพระราชินีแห่งนอร์เวย์ พระองค์และพระราชสวามีมีพระราชโอรสร่วมกันเพียงพระองค์เดียว ต่อมาเสด็จขึ้นครองราชย์ ทรงพระปรมาภิไธยว่า พระเจ้าเฟรเดอริกที่ 5 แห่งเดนมาร์ก
| ธรรมเนียมพระยศของ สมเด็จพระราชินีโซฟี มัคดาเลเนอ |
| --- | --- |
ตราประจำพระอิสริยยศ
การทูล: Hendes Majestæt  (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Deres Majestæt  (พระพุทธเจ้าข้า/เพคะ)
ยุทธการที่เวียนนา

สำหรับการโจมตีในช่วงสงครามโลกครั้งที่สอง ดูที่ การรุกเวียนนา
| ด ค กสงครามครูเสด |
| --- | --- |
ครูเสดชาวบ้าน ครั้งที่ 1 –  ครูเสดนอร์เวย์ –  ครั้งที่ 2 –  ครั้งที่ 3  ครูเสดลิโวเนีย –  ครูเสดเยอรมัน –  ครั้งที่ 4  ครูเสดแอลบิเจนเซียน –  ครูเสดเด็ก –  ครั้งที่ 5  ครูเสดปรัสเซีย –  ครั้งที่ 6 –  ครั้งที่ 7  ครูเสดคนเลี้ยงแกะ –  ครั้งที่ 8 –  ครั้งที่ 9  ครูเสดอารากอน –   ครูเสดอเล็กซานเดรีย  ยุทธการนิโคโปลิส –  ครูเสดตอนเหนือ –  สงครามฮุสไซต์  ครูเสดวาร์นา –  ออตโตมันรุกรานโอตรันโต  สงครามออตโตมัน-ฮังการี –  สงครามออตโตมัน-ฮับส์บูร์ก  ยุทธการที่เลปันโต – ยุทธการที่เวียนนา
ยุทธการเวียนนา (เยอรมัน: Schlacht am Kahlenberg, ตุรกี: İkinci Viyana Kuşatması, อังกฤษ: Battle of Vienna) เกิดขึ้นระหว่างวันที่ 11 ถึง 12 กันยายน ค.ศ. 1683 หลังจากเวียนนาถูกล้อมโดยจักรวรรดิออตโตมันอยู่เป็นเวลาสองเดือน ยุทธการเวียนนาเป็นการต่อสู้ระหว่างสันนิบาตศักดิ์สิทธิ์กับฝ่ายจักรวรรดิออตโตมันและรัฐบริวารไม่ไกลจากเนินเขาคาห์เลนแบร์กในเวียนนา ยุทธการเป็นจุดเริ่มต้นของการสร้างอำนาจของราชวงศ์ฮาพส์บวร์คในยุโรปกลาง
กองทัพเวียนนานำโดยเอิร์นสท์ รืดิเกอร์ กราฟ ฟอน สตาร์เฮมแบร์กภายใต้การบังคับบัญชาของสมเด็จพระจักรพรรดิลีโอโพลด์ที่ 1 แห่งโรมันอันศักดิ์สิทธิ์
ชัยชนะของยุทธการใหญ่เป็นของฝ่ายกองทัพโปแลนด์, ออสเตรีย และ เยอรมัน ภายใต้การนำของพระมหากษัตริย์โปแลนด์พระเจ้าจอห์นที่  3 โซบีสกี ในการต่อสู้กับกองทัพของจักรวรรดิออตโตมันและกองทัพของรัฐบริวารที่นำโดยมหาเสนาบดีปาชาคารา มุสตาฟา
ตามความเห็นบางความเห็นกล่าวว่ายุทธการครั้งนี้เป็นจุดเปลี่ยนแปลงของสงครามออตโตมัน-ฮาพส์บวร์คซึ่งเป็นความขัดแย้งระหว่างรัฐอำนาจต่างๆ ในยุโรปกลางกับจักรวรรดิออตโตมันที่ดำเนินมาร่วมสามร้อยปี อีกความเห็นหนึ่งก็ว่าเป็นลมหายใจเฮือกสุดท้ายของจักรวรรดิออตโตมันที่เมื่อถึงจุดนั้นก็เป็นช่วงที่ขยายตัวจนเกินตัวอยู่แล้ว สิบหกปีหลังจากการที่ยุทธการสิ้นสุดลงราชวงศ์ฮาพส์บวร์คแห่งออสเตรียก็เริ่มเข้ามามีอำนาจทางตอนใต้ของฮังการี และ ทรานซิลเวเนียที่เดิมอยู่ภายใต้อำนาจของออตโตมัน
ดูเพิ่ม

สงครามออตโตมัน-ฮาพส์บวร์ค
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ยุทธการเวียนนา
Polish-Lithuanian Commonwealth Army in XVIIth century เก็บถาวร 2012-10-18 ที่ เวย์แบ็กแมชชีน
Polish Order of battle, From J. Wimmer "Wieden 1683" เก็บถาวร 2008-05-17 ที่ เวย์แบ็กแมชชีน
(เยอรมัน) http://www.turkin.net/kunst/osmanen_belagerung2.htm เก็บถาวร 2008-02-16 ที่ เวย์แบ็กแมชชีน
(เยอรมัน) http://www.wien-vienna.at/tuerkenkriege.htm
(เยอรมัน) German TV: Türken vor Wien เก็บถาวร 2008-02-16 ที่ เวย์แบ็กแมชชีน
(เยอรมัน) Arte TV: Türken vor Wien เก็บถาวร 2012-12-08 ที่ archive.today
http://victoria-film.com/   web site about a feature film in development, a documentary, a novel
Türkenbelagerung - Die Heere เก็บถาวร 2006-01-11 ที่ เวย์แบ็กแมชชีน
โปเกมอน เดอะมูฟวี่ ตอน อภิมหาศึกฮูปาถล่มโลก

| โปเกมอน เดอะมูฟวี่ ตอน อภิมหาศึกฮูปาถล่มโลก |
| --- | --- |
โปสเตอร์ภาพยนตร์ฉบับในประเทศไทย
กำกับ: คุนิฮิโกะ ยูยามะ
บทภาพยนตร์: Atsuhiro Tomioka
สร้างจาก: พ็อกเก็ตมอนสเตอร์ XY โดย  ซะโตะชิ ทะจิริ เค็น ซุงิโมะริ  จุนอิจิ มะซุดะ
กำกับภาพ: Tatsumi Yukiwaki
ดนตรีประกอบ: Shinji Miyazaki
บริษัทผู้สร้าง: โอแอลเอ็ม 
ผู้จัดจำหน่าย: โตโฮ
วันฉาย:  18 กรกฎาคม 2015   8 ตุลาคม 2015
ความยาว: 94 นาที
ประเทศ: ญี่ปุ่น
ภาษา: ญี่ปุ่น
ทำเงิน: ￥2.61 พันล้าน 
ก่อนหน้านี้: โปเกมอน เดอะมูฟวี่ ตอน รังไหมผู้ทำลายล้างและดีแอนซี
ต่อจากนี้: โปเกมอน เดอะมูฟวี่ ตอน โวเคเนียน กับจักรกลปริศนา มาเกียนา
โปเกมอน เดอะมูฟวี่ ตอน อภิมหาศึกฮูปาถล่มโลก (ญี่ปุ่น: ポケモン・ザ・ムービーXY 光輪の超魔神 フーパ; โรมาจิ: Pokemon Za Mūbī Ekkusu Wai Ringu no chōmajin Fūpa) เป็นภาพยนตร์โปเกมอนเดอะมูฟวี่ที่ 18 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 18 กรกฎาคม พ.ศ. 2558 และ ออกฉายในโรงภาพยนตร์ในประเทศไทยเมื่อวันที่ 8 ตุลาคม พ.ศ. 2558 และ ฉายในทางโทรทัศน์ ทรูสปาร์ก JUMP เมื่อวันที่ 30 กรกฎาคม พ.ศ. 2560 เวลา 09.30 น. และ 15.30 น. ฉลองครบรอบ 3 ปี ทาง Pokémon Thailand
เรื่องย่อ

พวกของซาโตชิได้เดินทางไปยังเมือง “เดเสิร์ตซิตี้” และได้พบกับโปเกมอนมายา “ฮูปา” (ร่างผนึก) และหญิงสาวที่ชื่อว่า “แมรี” แต่ขณที่กำลังสนทนากันนั้น “บัลซา”พี่ชายของแมรีก็ได้ปรากฏตัวขึ้นพร้อมกับเปีด“คนโทสะกดพลัง”ออกทำให้สิ่งชั่วร้ายในนั้นเริ่มกลืนกินร่างของฮูปา แต่โชคดีที่แมรีมีสติ และสามารถสะกดพลังของฮูปาเอาไว้ได้แต่แก็งร็อคเก็ตกลับเข้าใจผิดว่าคนโทนั้นคืออุปกรณ์เพิ่มพลังโปเกมอนจึงได้ขโมยคนโมยคนโทไปและเปิดมันออกทำให้พลังชั่วร้ายเริ่มกลืนกินร่างของฮูปาอีกครั้ง ฮูปาจะขัดขืนการครอบงำจากพลังที่ชั่วร้ายได้หรือไม่และการต่อสู้ของเหล่าโปเกมอนในตำนานที่มีชะตากรรมของโลกเป็นเดิมพันจะจบลงเช่นใด ?!!
ตอนพิเศษ พิคาชูกับวงดนตรีโปเกมอน

พบกับการรวมตัวของเหล่าโปเกมอนจากทุกแห่งหน เพื่อร่วมกันร้องเพลงแห่งคามสุขแต่ก็มีเรื่องวุ่นวายเล็กน้อยเกิดขึ้นเมื่อยันชัมกับฮาริมารอนต่างก็ไม่มีใครยอมใคร แล้วสุดท้ายทุกคนจะได้ลิ้มรสผลเบอร์รี่ที่แสนอร่อยกันไหมนะ?
แหล่งข้อมูลอื่น

มังงะโปเกมอนภาษาอังกฤษเต็มเรื่องบน Youtube: https://www.youtube.com/watch?v=EFX6VUl12hI
ยาค็อพ ยันท์เชอร์

| 0 | 1 | 2 | 3 |
| --- | --- | --- | --- |
 ยันท์เชอร์กับดีนาโมมอสโกใน ค.ศ. 2012
ข้อมูลส่วนตัว
ชื่อเต็ม:  ยาค็อพ ยันท์เชอร์
วันเกิด:   (1989-01-08) 8 มกราคม ค.ศ. 1989 (36 ปี)
สถานที่เกิด:  กราซ ออสเตรีย
ส่วนสูง:  1.81 เมตร (5 ฟุต 11 นิ้ว)
ตำแหน่ง:  ปีก / กองหน้า
ข้อมูลสโมสร
สโมสรปัจจุบัน:  คิตฉี
หมายเลข:  89
สโมสรเยาวชน
:  SC Unterpremstätten
:  LUV Graz
สโมสรอาชีพ*
| ปี |  ทีม |  ลงเล่น |  (ประตู) |
| 2003–2007 |  Sturm Graz II |  26 |  (6) |
| 2007–2010 |  สตวร์มกราซ |  73 |  (14) |
| 2010–2013 |  เร็ดบุลซัลทซ์บวร์ค |  65 |  (20) |
| 2012–2013 |  → ดีนาโมมอสโก (ยืม) |  20 |  (1) |
| 2013–2014 |  NEC Nijmegen |  26 |  (3) |
| 2014–2016 |  ลูเซิร์น |  71 |  (12) |
| 2016–2017 |  Çaykur Rizespor |  29 |  (5) |
| 2018–2023 |  สตวร์มกราซ |  121 |  (31) |
| 2023– |  คิตฉี |  9 |  (5) |
ทีมชาติ‡
| 2009–2016 |  ออสเตรีย |  23 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 กรกฎาคม 2019 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 22 มิถุนายน 2016
ยาค็อพ ยันท์เชอร์ (เกิดวันที่ 8 มกราคม ค.ศ. 1989) เป็นนักฟุตบอลชาวออสเตรียที่เล่นในตำแหน่งปีกหรือกองหน้าให้กับสโมสรคิตฉีในฮ่องกงพรีเมียร์ลีก
สโมสรอาชีพ

ยันท์เชอร์เกิดที่กราซ เขาได้เริ่มต้นเล่นฟุตบอลกับสโมสรกีฬา Unterpremstätten und LUV Graz ในสตีเรียลีก ต่อมาใน ค.ศ. 2003 เขาในวัยเพียง 14 ปี ได้ย้ายไปสตวร์มกราซ ต่อมาในวันที่ 20 ตุลาคม ค.ศ. 2007 เขาได้ลงเล่นให้กับทีมชุดใหญ่ของกราซเป็นครั้งแรกในนัดที่พบกับเร็ดบุลซัลทซ์บวร์ค ต่อมาเขาทำประตูแรกในระดับอาชีพเมื่อวันที่ 24 พฤศจิกายน ค.ศ. 2007 ในนัดที่พบกับ SCR Altach
ในวันที่ 3 มิถุนายน ค.ศ. 2010 ยันท์เชอร์เซ็นสัญญา 4 ปีกับเร็ดบุลซัลทซ์บวร์ค ต่อมาในวันที่ 6 กันยายน ค.ศ. 2012 เขาถูกปล่อยยืมตัวให้กับดีนาโมมอสโก ต่อมาในวันที่ 1 กันยายน ค.ศ. 2013 ยันท์เชอร์เซ็นสัญญากับสโมสรเอ็นอีซีในเอเรอดีวีซีของเนเธอร์แลนด์ ซึ่งเขาได้อยู่กับสโมสรเพียงฤดูกาลเดียวก่อนที่สโมสรจะต้องตกชั้นหลังจบฤดูกาล
ในวันที่ 24 มิถุนายน ค.ศ. 2016 ยันท์เชอร์ย้ายไปสโมสร Çaykur Rizespor ในตุรกี ต่อมาในวันที่ 9 พฤษภาคม ค.ศ. 2018 เขาช่วยให้สตวร์มกราซเอาชนะเร็ดบุลซัลทซ์บวร์คในช่วงต่อเวลาพิเศษของนัดชิงชนะเลิศออสเตรียนคัพฤดูกาล 2017–18 ทำให้กราซคว้าแชมป์ฟุตบอลคัพนี้ได้สำเร็จ
ทีมชาติ

ยันท์เชอร์เคยเล่นให้กับทีมชาติออสเตรียรุ่นอายุไม่เกิน 19, 20 และ 21 ปี เขาได้ลงเล่นให้กับทีมชาติชุดใหญ่เป็นครั้งแรกเมื่อวันที่ 6 มิถุนายน ค.ศ. 2009 ในรายการฟุตบอลโลก 2010 รอบคัดเลือก นัดที่พบกับเซอร์เบีย เขาทำประตูแรกในนามทีมชาติในนัดที่พ่ายแพ่ต่อสเปน 1–5
ประตูในนามทีมชาติ

| # | วันที่ | สนาม | คู่แข่ง | ประตู | ผล | รายการแข่งขัน |
| --- | --- | --- | --- | --- | --- | --- |
| 1. | 18 พฤศจิกายน 2009 | สนามกีฬาแอ็นสท์ ฮัพเพิล เวียนนา ออสเตรีย |  สเปน | 1–5 | แพ้ | กระชับมิตร |
เกียรติประวัติ

เร็ดบุลซัลทซ์บวร์ค
ออสเตรียนบุนเดิสลีกา: 2012
ออสเตรียนคัพ: 2012
Sturm Graz
ออสเตรียนคัพ: 2010, 2018
แหล่งข้อมูลอื่น

ยาค็อพ ยันท์เชอร์ ที่ National-Football-Teams.com
Voetbal International profile เก็บถาวร 2016-02-06 ที่ เวย์แบ็กแมชชีน
เว็บไซต์ทางการ
| ด ค กรายชื่อนักกีฬาทีมชาติออสเตรีย – ฟุตบอลชิงแชมป์แห่งชาติยุโรป 2016 |
| --- | --- | --- |
|  1 อัลเมอร์  2 การิช  3 ดรากอวิช  4 ฮินเทอเร็กเกอร์  5 ฟุคส์ (c)  6 อิลซังเคอร์  7 อาร์นาอูตอวิช  8 อาลาบา  9 โอโคเทีย  10 ยูนูซอวิช  11 ฮาร์นิค  12 ลินด์เนอร์  13 ซุทเนอร์  14 เบาม์การ์ทลิงเงอร์  15 เพรอเดิล  16 วิมเมอร์  17 ไคลน์  18 เชิพฟ์  19 ฮินเทอร์แซร์  20 ซาบิทเซอร์  21 ยังโค  22 ยันท์เชอร์  23 เอิซจัน  ผู้ฝึกสอน: ค็อลเลอร์  |  1 อัลเมอร์  2 การิช  3 ดรากอวิช  4 ฮินเทอเร็กเกอร์  5 ฟุคส์ (c)  6 อิลซังเคอร์  7 อาร์นาอูตอวิช  8 อาลาบา  9 โอโคเทีย  10 ยูนูซอวิช  11 ฮาร์นิค  12 ลินด์เนอร์  13 ซุทเนอร์  14 เบาม์การ์ทลิงเงอร์  15 เพรอเดิล  16 วิมเมอร์  17 ไคลน์  18 เชิพฟ์  19 ฮินเทอร์แซร์  20 ซาบิทเซอร์  21 ยังโค  22 ยันท์เชอร์  23 เอิซจัน  ผู้ฝึกสอน: ค็อลเลอร์  |  |
เติ้ง อิ่งเชา

| เติ้ง อิ่งเชา |
| --- | --- |
邓颖超
เติ้ง อิ่งเชา ตามภาพใน ชีวประวัติบุคคลสำคัญชาวจีนล่าสุด

ประธานสภาที่ปรึกษาการเมืองประชาชนจีน คนที่ 4
ดำรงตำแหน่ง 17 มิถุนายน ค.ศ.  1983 – 10 เมษายน ค.ศ. 1988
ก่อนหน้า: เติ้ง เสี่ยวผิง
ถัดไป: หลี่ เซียนเนี่ยน
เลขาธิการคณะกรรมการสอบวินัยส่วนกลาง คนที่ 2
ดำรงตำแหน่ง 22 ธันวาคม ค.ศ. 1978 – 11 กันยายน ค.ศ. 1982
ก่อนหน้า: สถาปนาตำแหน่ง
ถัดไป: หวง เค่อเฉิง
 
ข้อมูลส่วนบุคคล
เกิด: 4 กุมภาพันธ์ ค.ศ. 1904(1904-02-04) หนานหนิง กว่างซี จักรวรรดิชิง
เสียชีวิต: 11 กรกฎาคม ค.ศ. 1992(1992-07-11) (88 ปี) ปักกิ่ง สาธารณรัฐประชาชนจีน
เชื้อชาติ:  สาธารณรัฐประชาชนจีน
พรรคการเมือง: พรรคคอมมิวนิสต์จีน
คู่สมรส: โจว เอินไหล (สมรส 1925; เสียชีวิต 1976)
บุตร: ซุน เหวย์ชื่อ (บุตรสาวบุญธรรม)

เติ้ง หยิ่งเชา (จีนตัวย่อ: 邓颖超; จีนตัวเต็ม: 鄧穎超; พินอิน: Dèng Yǐngchāo; ยฺหวิดเพ็ง: Dang6 Wing6-ciu1; 4 กุมภาพันธ์ ค.ศ. 1904 – 11 กรกฎาคม ค.ศ. 1992) เป็นประธานสภาที่ปรึกษาการเมืองประชาชนจีนตั้งแต่ ค.ศ. 1983 ถึง 1988 สมาชิกพรรคคอมมิวนิสต์จีน และภริยาของโจว เอินไหล นายกรัฐมนตรีคนแรกของจีน
ชีวิตช่วงต้น

ด้วยบรรพบุรุษสืบเชื้อสายมาจากอำเภอกวางชาน (光山縣) มณฑลเหอหนาน เธอเกิดในนามเติ้ง เหวินชู (鄧文淑) ในหนานหนิง กว่างซี เธอเติบโตมาในครอบครัวยากจน พ่อของเธอเสียชีวิตตั้งแต่เธอยังเด็กและแม่เลี้ยงเดี่ยวของเธอสอนและประกอบอาชีพแพทย์ เติ้งเรียนที่โรงเรียนฝึกหัดครูสตรีเป่ย์หยาง เติ้งเข้าร่วมเป็นผู้นำทีมในขบวนการ 4 พฤษภาคม ซึ่งเธอได้พบกับโจว เอินไหลในปี ค.ศ. 1919 ทั้งคู่แต่งงานกันในวันที่ 8 สิงหาคม ค.ศ. 1925 ในกว่างโจว เติ้งเข้าร่วมสันนิบาตเยาวชนคอมมิวนิสต์จีนใน ค.ศ. 1924 และกลายเป็นสมาชิกพรรคคอมมิวนิสต์จีนในปี ค.ศ. 1925 หลังการสังหารหมู่ความสะพรึงขาวใน ค.ศ. 1927 เติ้งได้ทำงานอยู่ใต้ดินในเซี่ยงไฮ้เป็นเวลาห้าปี
สงครามกลางเมืองจีน

เติ้งเป็นหนึ่งในผู้หญิงไม่กี่คนที่รอดชีวิตจากการเดินทัพทางไกล อย่างไรก็ตาม ในระหว่างการเดินทัพทางไกล เธอได้ป่วยเป็นวัณโรคปอด
หลังได้รับชัยชนะในสงครามต่อต้านญี่ปุ่น เติ้ง หยิ่งเชา ในฐานะตัวแทนหญิงเพียงคนเดียวของพรรคคอมมิวนิสต์จีน ได้เข้าร่วมสภาที่ปรึกษาการเมืองครั้งแรกในฉงชิ่ง ในเดือนมีนาคม ค.ศ. 1947 เธอทำหน้าที่เป็นสมาชิกคณะทำงานฝ่ายหลังและรักษาการเลขาธิการคณะกรรมการสตรีของคณะกรรมาธิการกลางพรรคคอมมิวนิสต์จีน[ต้องการอ้างอิง] เธอได้รับเลือกให้ทำหน้าที่ในสภากรรมการบริหารของสหพันธ์ประชาธิปไตยสตรีสากลใน ค.ศ. 1948 และ 1953 ในเดือนมิถุนายน ค.ศ. 1949 เธอได้รับเลือกเป็นสมาชิกคณะกรรมการเตรียมการของคณะกรรมาธิการแห่งชาติประจำสภาที่ปรึกษาการเมืองประชาชนจีนและกลายเป็นสมาชิกของกลุ่มร่าง "โครงการร่วม" ต่อมาเธอได้รับความไว้วางใจจากเหมา เจ๋อตงและโจว เอินไหลให้เดินทางไปเซี่ยงไฮ้ด้วยตนเองเพื่อเชิญซ่ง ชิ่งหลิงไปปักกิ่งมาเข้าร่วมการจัดตั้งรัฐบาลประชาชนส่วนกลางสาธารณรัฐประชาชนจีน
สาธารณรัฐประชาชนจีน

เมื่อก่อตั้งสาธารณรัฐประชาชนจีน เติ้ง หยิ่งเชาได้รับเลือกให้เป็นรองประธานสภาสตรีแห่งชาติคน 1 ถึงคนที่ 3 ประธานกิตติมศักดิ์ของสภาสตรีแห่งชาติคนที่ 4 และรองประธานสภาเด็กแห่งชาติจีน นับตั้งแต่การประชุมสมัชชาใหญ่พรรคคอมมิวนิสต์จีนครั้งที่ 8 เติ้ง หยิ่งเชาเป็นสมาชิกคณะกรรมาธิการกลางพรรคคอมมิวนิสต์จีน แต่ไม่เคยดำรงตำแหน่งในรัฐบาล จนกระทั่งโจว เอินไหล สามีของเธอถึงแก่อสัญกรรมใน ค.ศ. 1976 เธอจึงได้กลับคืนสู่เวทีการเมืองของพรรคคอมมิวนิสต์อีกครั้ง ในเดือนธันวาคมของปีนั้น ในการประชุมครั้งที่ 3 ของคณะกรรมาธิการสามัญประจำสภาประชาชนแห่งชาติชุดที่ 4 เธอได้รับการเพิ่มเป็นรองประธานคณะกรรมาธิการสามัญประจำสภาประชาชนแห่งชาติ
ในเดือนมีนาคม ค.ศ. 1978 หลังได้รับเลือกตั้งใหม่เป็นรองประธานคณะกรรมาธิการสามัญประจำสภาประชาชนแห่งชาติชุดที่ 5 เติ้งได้ทำหน้าที่เป็นเลขาธิการคนที่ 2 ของคณะกรรมการสอบวินัยส่วนกลางของพรรคคอมมิวนิสต์จีนที่เพิ่งได้รับการบูรณะใหม่ในการประชุมเต็มคณะครั้งที่ 3 ของคณะกรรมาธิการกลางพรรคคอมมิวนิสต์จีนชุดที่ 11 ในปีนั้น และได้รับเลือกให้ดำรงตำแหน่งสมาชิกกรมการการเมืองของคณะกรรมาธิการกลาง
หลังจากนั้นไม่นาน เติ้งได้ใช้การติดต่อในช่วงแรกของเธอและการติดต่อกับก๊กมินตั๋ง เช่นเดียวกับเครือข่ายและชื่อเสียงของเธอในการทำงานแนวร่วม เพื่อรับผิดชอบงานของคณะกรรมาธิการกลางพรรคคอมมิวนิสต์จีนในไต้หวันอย่างเต็มตัว และในเวลาเดียวกันก็ทำหน้าที่เป็นผู้นำของ "กลุ่มผู้นำกลางกิจการไต้หวัน" ที่จัดตั้งขึ้นใหม่ ใน ค.ศ. 1982 เธอทำหน้าที่เป็นประธานกิตติมศักดิ์ของสมาคมประชาชนจีนเพื่อมิตรภาพกับต่างประเทศ ตั้งแต่เดือนมิถุนายน ค.ศ. 1983 ถึงเดือนมีนาคม ค.ศ. 1988 เธอทำหน้าที่เป็นประธานคณะกรรมาธิการแห่งชาติประจำสภาที่ปรึกษาการเมืองประชาชนจีน
ในเดือนกันยายน ค.ศ. 1985 เติ้งได้ยื่นคำร้องขอลาออกจากตำแหน่งสมาชิกคณะกรรมาธิการกลางพรรคคอมมิวนิสต์จีนโดยสมัครใจ และในเดือนเมษายน ค.ศ. 1988 หลังสิ้นสุดวาระการดำรงตำแหน่งประธานคณะกรรมาธิการแห่งชาติประจำสภาที่ปรึกษาการเมืองประชาชนจีน เธอก็ลาออกและพักฟื้นจากอาการป่วย
ใน ค.ศ. 1987 เธอทำหน้าที่เป็นประธานกิตติมศักดิ์ของมูลนิธิสวัสดิการประชากรแห่งประเทศจีน ในปีเดียวกัน เมื่อกลุ่มหัวรุนแรงของพรรคขับไล่หู เย่าปัง เลขาธิการพรรค ในการรณรงค์ต่อต้าน "การเปิดเสรีชนชั้นกระฎุมพี" พรรคก็ได้เผยแพร่สุนทรพจน์ของเติ้งเมื่อ 25 ปีที่แล้ว ในเดือนมิถุนายน ค.ศ. 1989 ระหว่างการประท้วงที่จัตุรัสเทียนอันเหมิน เธอสนับสนุนการตัดสินใจของผู้นำในการปราบปรามการประท้วงโดยใช้ความรุนแรง
ในเดือนตุลาคม ค.ศ. 1990 เธอลาออกจากตำแหน่งประธานกิตติมศักดิ์ของสมาคมพยาบาลจีน เนื่องจากมีสุขภาพไม่ดี ในปี ค.ศ. 1992 เธอทำหน้าที่เป็นประธานกิตติมศักดิ์ของสมาคมมิตรภาพแห่งประเทศจีน
จุดยืนทางการเมือง

เติ้งส่งเสริมให้ยกเลิกการรัดเท้าของผู้หญิง
ในช่วงขบวนการปฏิรูปที่ดิน เติ้งเน้นย้ำถึงความจำเป็นในการระดมชาวนาสตรีเพื่อส่งเสริมการปฏิวัติเกษตรกรรม ในการประชุมนโยบายการปฏิรูปที่ดินใน ค.ศ. 1947 เธอกล่าวว่า "ผู้หญิงเป็นผู้เคลื่อนไหวที่ยอดเยี่ยมเมื่อพวกเขาพูดถึงความขมขื่น"
ชีวิตส่วนตัว

เติ้งและโจวไม่มีบุตรเป็นของตัวเอง อย่างไรก็ตาม พวกเขานำเด็กกำพร้าจาก "ผู้เสียสละปฏิวัติ" หลายคนมาเลี้ยง รวมถึงหลี่ เผิง ผู้ซึ่งต่อมาได้รับแต่งตั้งให้เป็นนายกรัฐมนตรีของจีน
อนิจกรรมและมรดก

หลังเกษียณอายุ สุขภาพของเติ้งก็ค่อย ๆ อ่อนแอลง โดยเฉพาะใน ค.ศ. 1990 เธอต้องเข้าโรงพยาบาลถึง 5 ครั้งเนื่องจากเป็นหวัดและปอดบวม ในเดือนสิงหาคม ค.ศ. 1991 เธอเริ่มมีอาการไตวายและหมดสติหลายครั้ง
เวลา 06.55 น. ของวันที่ 11 กรกฎาคม ค.ศ. 1992 เติ้ง หยิ่งเชา ถึงแก่อนิจกรรมที่โรงพยาบาลปักกิ่ง ขณะมีอายุได้ 88 ปี
หลังฌาปนกิจ เถ้ากระดูกของเธอถูกโปรยที่จุดเดียวกับที่โปรยเถ้ากระดูกของโจว เอินไหล การประเมินอย่างเป็นทางการของพรรคที่มีต่อเธอคือ "นักปฏิวัติชนชั้นกรรมาชีพผู้ยิ่งใหญ่ นักการเมือง นักเคบื่อนไหวทางสังคมที่มีชื่อเสียง มาร์กซิสต์ผู้เคร่งครัด ผู้นำที่โดดเด่นของพรรคและประเทศ ผู้บุกเบิกการเคลื่อนไหวของสตรีจีน และประธานสภาที่ปรึกษาการเมืองประชาชนจีนชุดที่ 6 ที่ได้รับความเคารพอย่างสูง"
มีหอรำลึกที่สร้างขึ้นเพื่ออุทิศให้แก่เธอและสามีของเธอในเทียนจิน(天津周恩來鄧穎超紀念館).
หนังสืออ่านเพิ่ม

ฮาน, แฟรนซิสกา (2023). คู่มือนักเคลื่อนไหวสตรีคอมมิวนิสต์ทั่วโลก. ลอนดอน: พาลเกรฟ แมกมิลแลน. ISBN 978-3-031-13126-4.
แห่งล้อมูลอื่น

เติ้ง หยิ่งเชา: ภาพวาดและภาพถ่ายขาวดำ
ภายนอกหอรำลึก
| ก่อนหน้า |  | เติ้ง อิ่งเชา |  | ถัดไป |
| --- | --- | --- | --- | --- |
| ไม่มี |  | ภริยานายกรัฐมนตรีสาธารณรัฐประชาชนจีน  (ค.ศ. 1949–1976) |  | หัน จือจฺวิ้น |
ตำแหน่งทางการเมือง 
| เติ้ง เสี่ยวผิง |  | ประธานสภาที่ปรึกษาการเมืองประชาชนจีน  (ค.ศ. 1983–1988) |  | หลี่ เซียนเนี่ยน |
เติ้ง หยิ่งเชาในวัยเยาว์
โจว เอินไหลและเติ้ง หยิ่งเชา
นายกรัฐมนตรีจีนโจว เอินไหล (ขวา) เติ้ง หยิ่งเชา (ซ้าย) และซุน เหวย์ชื่อ บุตรบุญธรรม
รูปปั้นโจวและเติ้งในหอรำลึกโจว เอินไหลและเติ้ง หยิ่งเชาในเทียนจิน
แฝด (ภาพยนตร์)

| แฝด |
| --- | --- |
กำกับ: บรรจง ปิสัญธนะกูล   ภาคภูมิ วงศ์ภูมิ
บทภาพยนตร์: ภาคภูมิ วงศ์ภูมิ บรรจง ปิสัญธนะกูล โสภณ ศักดาพิศิษฏ์ อมราพร แผ่นดินทอง
นักแสดงนำ: มาช่า วัฒนพานิช วิทยา วสุไกรไพศาล รัชนู บุญชูดวง นิมิตร ลักษมีพงศ์
กำกับภาพ: นิรมล รอสส์
ตัดต่อ: วิชชา โกจิ๋ว ธรรมรัตน สุเมธศุภโชค
ดนตรีประกอบ: ชาติชาย พงษ์ประภาพันธ์
บริษัทผู้สร้าง: จีทีเอช ฟีโนมีน่า โมชัน พิคเจอร์ส เดคดิเคท  
ผู้จัดจำหน่าย: จีดีเอช
วันฉาย: 29 มีนาคม 2550
ความยาว: 90 นาที
ประเทศ: ไทย
ภาษา: ไทย
ทำเงิน: 67.5 ล้านบาท[ต้องการอ้างอิง]
ข้อมูลจาก IMDb
ข้อมูลจากสยามโซน
แฝด (อังกฤษ: Alone) เป็นภาพยนตร์ไทยแนวสยองขวัญที่ออกฉายในปี พ.ศ. 2550 สร้างโดยจีทีเอช ร่วมผลิตโดยบริษัท ฟีโนมีนาและบริษัท เดคดิเคท กำกับโดย โต้ง - บรรจง ปิสัญธนะกูล และ โอ๋ - ภาคภูมิ วงศ์ภูมิ ที่เคยกำกับใน ชัตเตอร์ กดติดวิญญาณ
นำแสดงโดย มาช่า วัฒนพานิช , วิทยา วสุไกรไพศาล , รัชนู บุญชูดวง , นิมิตร ลักษมีพงศ์ , นะโม ทองกำเหนิด , หทัยรัตน์ อีเกอเรฟ, ฤทัยรัตน์ อีเกอเรฟ , ด.ญ.ชุติกาญจน์ วิมุกตานนท์ , ด.ญ.ชญากาณฑ์ วิมุกตานนท์
อำนวยการสร้างฝ่ายบริหารโดยไพบูลย์ ดำรงชัยธรรม, บุษบา ดาวเรือง, วิสูตร พูลวรลักษณ์, จินา โอสถศิลป์ อำนวยการสร้างโดย ยอดเพชร สุดสวาท, หม่อมหลวงมิ่งมงคล โสณกุล, ยงยุทธ ทองกองทุน ดำเนินงานสร้างโดย อัจฉรา ทาแก้ว, ปิ่น จินตนาภรณ์พันธ์  อบรมการแสดงโดย อรชุมา ยุทธวงศ์ ฝึกสอนการแสดงโดย พัชราภรณ์ หิตะนันท์ กำกับภาพโดย นิรมล รอสส์ ลำดับภาพโดย วิชชา โกจิ๋ว, ธรรมรัตน์ สุเมธศุภโชค ออกแบบงานสร้างโดย ศักดิ์ศิริ จันทรังษี
ภาพยนตร์เรื่องนี้ทำรายได้รวม 67.5 ล้านบาท
นักแสดง

มาช่า วัฒนพานิช รับบท พิม-พลอย วัฒนากูล
หทัยรัตน์ และ ฤทัยรัตน์ อีเกอเรฟ รับบท พิม-พลอย (วัยรุ่น)
ชุติกาญจน์ และ ชญากาณฑ์ วิมุกตานนท์ รับบท พิม-พลอย (วัยเด็ก)
วิทยา วสุไกรไพศาล รับบท วี
นะโม ทองกำเหนิด รับบท วี (วัยรุ่น)
รัชนู บุญชูดวง รับบท แม่ของ พิม-พลอย
นิมิตร ลักษมีพงศ์ รับบท ดนัย
รางวัล

รางวัลภาพยนตร์แห่งชาติ สุพรรณหงส์ ครั้งที่ 17
สาขานักแสดงนำหญิงยอดเยี่ยม (มาช่า วัฒนพานิช)
สาขาเพลงประกอบภาพยนตร์ยอดเยี่ยม (เพลง ส่วนหนึ่งของฉัน ขับร้องโดย มาช่า วัฒนพานิช)
อื่นๆ
แหล่งข้อมูลอื่น

แฝด (2007) ที่สยามโซน
แฝด
| ด ค กจีเอ็มเอ็ม ไท หับ (GTH) |
| --- | --- |
บุคคลสำคัญ:  วิสูตร พูลวรลักษณ์  จินา โอสถศิลป์  จิระ มะลิกุล  ยงยุทธ ทองกองทุน  ประเสริฐ วิวัฒนานนท์พงศ์  เช่นชนนี สุนทรศารทูล  365 ฟิล์ม 
ภาพยนตร์:  ชัตเตอร์ กดติดวิญญาณ (2547)  แจ๋ว (2547)  สายล่อฟ้า (2547)  วัยอลวน 4 : ตั้ม-โอ๋ รีเทิร์น (2548)  มหา'ลัย เหมืองแร่ (2548)  เพื่อนสนิท (2548)  เด็กหอ (2549)  แก๊งชะนีกับอีแอบ (2549)  โกยเถอะโยม (2549)  Seasons Change เพราะอากาศเปลี่ยนแปลงบ่อย (2549)  หมากเตะรีเทิร์นส (2549)  เก๋า..เก๋า (2549)  บอดี้ ศพ19 (2550)  แฝด (2550)  365 วัน ตามติดชีวิตเด็กเอ็นท์ (2550)  สายลับจับบ้านเล็ก (2550)  ตั๊ดสู้ฟุด (2550)  กอด (2551)  ปิดเทอมใหญ่ หัวใจว้าวุ่น (2551)  สี่แพร่ง (2551)  รัก/สาม/เศร้า (2551)  โปรแกรมหน้า วิญญาณอาฆาต (2551)  ความจำสั้น แต่รักฉันยาว (2552)  หนีตามกาลิเลโอ (2552)  ห้าแพร่ง (2552)  รถไฟฟ้า มาหานะเธอ (2552)  บ้านฉัน..ตลกไว้ก่อน (พ่อสอนไว้) (2553)  กวน มึน โฮ (2553)  กระดึ๊บ (2553)  Suck Seed ห่วยขั้นเทพ (2554)  ลัดดาแลนด์ (2554)  Top Secret วัยรุ่นพันล้าน (2554)  ATM เออรัก..เออเร่อ (2555)  รัก 7 ปี ดี 7 หน (2555)  เคาท์ดาวน์ (2555)  พี่มาก..พระโขนง (2556)  คิดถึงวิทยา (2557)  ฝากไว้..ในกายเธอ (2557)  ไอฟาย..แต๊งกิ้ว..เลิฟยู้ (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  เมย์ไหน..ไฟแรงเฟร่อ (2558) 
ละคร:  เนื้อคู่ (ประตูถัดไป) (2551)  สายลับเดอะซีรีส์ (2552)  เนื้อคู่ (อยากรู้ว่าใคร) (2553)  หมวดโอภาส (2554)  ATM 2 คู่เวอร์..เออเร่อเออรัก (2555)  จีทีเอช ไซด์ สตอรี่ (2556)  ฮอร์โมนส์ วัยว้าวุ่น (ฤดูกาลที่ 1) (2556)  เนื้อคู่ (The Final Answer) (2557)  ฮอร์โมนส์ วัยว้าวุ่น (ฤดูกาลที่ 2) (2557)  เพื่อนเฮี้ยน..โรงเรียนหลอน (2557)  STAY ซากะ..ฉันจะคิดถึงเธอ (2558)  น้ำตากามเทพ (2558)  มาลี เพื่อนรัก..พลังพิสดาร (2558)  ฮอร์โมนส์ วัยว้าวุ่น (ฤดูกาลที่ 3) (2558) 
ผลงานอื่น:  จีทีเอชออนแอร์  ช่องวัน 31  จีเอ็มเอ็ม 25 
คอนเสิร์ต:  Feel Good Music & Movie Concert (2550)  GTH Fun Face (2555)  ไทยประกันชีวิต Present GTH Day : Play It Forward (2555)  ลำซิ่งซิงเกอร์  STAR THEQUE GTH 11 ปีแสงคอนเสิร์ต  บริษัทและกลุ่มธุรกิจในเครือ 
ดูเพิ่มเติม:  แกรมมี่ภาพยนตร์  จีเอ็มเอ็ม พิคเจอร์  ไท เอ็นเตอร์เทนเมนต์  หับ โห้ หิ้น ฟิล์ม  จีดีเอช  ที โมเมนต์
ลาวในอารักขาของฝรั่งเศส

ลาวในอารักขาของฝรั่งเศส (ฝรั่งเศส: Protectorat français du Laos) เป็นระยะเวลาช่วงที่ลาวเข้าเป็นรัฐในอารักขาของฝรั่งเศสก่อนจะถูกรวมเข้าเป็นส่วนหนึ่งของสหภาพอินโดจีนที่เป็นอาณานิคมของฝรั่งเศส จนกระทั่งกลายเป็นดินแดนที่ถูกญี่ปุ่นยึดครองระหว่างสงครามโลกครั้งที่สอง จากนั้นกลายเป็นส่วนหนึ่งของสหภาพ
และต่อสู้จนได้รับเอกราชในที่สุด
รายพระนามพระมหากษัตริย์ลาวภายใต้การปกครองฝรั่งเศส (1893–1953)

บทความหลัก: รายพระนามพระมหากษัตริย์ลาว
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
อาณาจักรล้านช้างหลวงพระบาง
| ลำดับ | รูป | รายพระนาม | ครองราชย์ | สิ้นสุด | หมายเหตุ |  |
| 1 |  |  พระเจ้ามหินทรเทพนิภาธร | พ.ศ. 2415 | พ.ศ. 2431 | พระราชอนุชาในพระเจ้าจันทรเทพประภาคุณ พระราชโอรสในเจ้ามันธาตุราช, เกิดเหตุโจรจีนฮ่อยกทัพปล้นสะดมตามหัวเมืองลาวต่างๆ เป็นเวลาหลายปี เมืองหลวงพระบางถูกเผาจากเหตุการณ์ครั้งนี้, รัชกาลที่ 5 ทรงให้ออกจากตำแหน่งเจ้านครหลวงพระบาง ฐานหย่อนสมรรถภาพ, ถึงแก่พิราลัยใน พ.ศ. 2438 |  |
| 2 |  |  พระเจ้าสักรินทรฤทธิ์ | พ.ศ. 2432 | พ.ศ. 2448 | พระราชโอรสในพระเจ้ามหินทรเทพนิภาธร สมัยนี้ดินแดนลาวตกเป็นของฝรั่งเศส |  |
| 3 |  |  พระเจ้าศรีสว่างวงศ์ | พ.ศ. 2447 | พ.ศ. 2488 | พระราชโอรสในพระเจ้าสักรินทรฤทธิ์ หลัง พ.ศ. 2488 ทรงเปลี่ยนพระราชฐานะเป็นพระมหากษัตริย์แห่งราชอาณาจักรลาว |  |
พระราชอาณาจักรลาว (ພຣະຣາຊອານາຈັກລາວ)
| ลำดับ | รูป | รายพระนาม | ครองราชย์ | สิ้นสุด | หมายเหตุ |  |
| 1 |  |  พระบาทสมเด็จพระเจ้ามหาชีวิตศรีสว่างวงศ์ | พ.ศ. 2488 | พ.ศ. 2502 | ก่อนหน้านี้มีพระอิสริยยศเป็น พระมหากษัตริย์แห่งราชอาณาจักรล้านช้างหลวงพระบาง |  |
ดูเพิ่ม

กบฏเจ้าอนุวงศ์
แหล่งข้อมูลอื่น

Jon Fernquest (2005) "The Flight of Lao War Captives From Burma Back to Laos in 1596: A Comparison of Historical Sources," SOAS Bulletin of Burma Research, Vol. 3, No. 1, Spring 2005, ISSN 1479-8484
การขยายตัวของอินโดจีนฝรั่งเศส
วัดวังพลับใต้

| วัดวังพลับใต้ |
| --- | --- |

ชื่อสามัญ: วัดวังพลับใต้
ที่ตั้ง: ตำบลมดแดง อำเภอศรีประจันต์ จังหวัดสุพรรณบุรี
ประเภท: วัดราษฎร์
นิกาย: มหานิกาย
ผู้ก่อตั้ง: ราษฎร
พระพุทธรูปสำคัญ: หลวงพ่อดำ, หลวงพ่อทองใหญ่
เจ้าอาวาส: พระครูใบฎีกาสุริยัณห์ จันทรัตน์ สิริปญฺโญ
มหามงคล: รูปเหมือนพระเกจิอาจารย์ชื่อดังของประเทศไทย จำนวนหลายองค์
 สถานีย่อยพระพุทธศาสนา
วัดวังพลับใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมดแดง อำเภอศรีประจันต์ จังหวัดสุพรรณบุรี วัดมีพื้นที่จำนวน 18 ไร่ 32 ตารางวา
ที่ตั้งของวัดวังพลับใต้อยู่บริเวณส่วนโค้งของบึงน้ำซึ่งเป็นลำน้ำโบราณ ต่อมามีสภาพตื้นเขินขาดตอน กลายสภาพเป็นลำน้ำด้วน (บึง) เรียกว่า บึงวังพลับ บริเวณบึงนี้เคยพบลูกปัดหินสี พระบูชา พระพิมพ์ศิลปะลพบุรี และซากโบราณสถาน (วัดร้าง) สันนิษฐานว่ามีอายุสมัยอยุธยา
จากบันทึกเอกสารและคำบอกเล่าในอดีตชื่อ "บางพลับ" เหตุเพราะมีต้นมะพลับขึ้นอยู่เป็นจำนวนมาก ลักษณะชุมชนตั้งอยู่บริเวณลำน้ำ เมื่อขยายตัวจึงถือเอาวังน้ำ "วังพลับ" เป็นเกณฑ์ ชุมชนบริเวณส่วนเหนือลำน้ำเรียกว่า "วังพลับเหนือ" ส่วนใต้เรียกว่า "วังพลับใต้"
ชาวบ้านวังพลับใต้หากจะประกอบพิธีกรรมทางศาสนาต้องเดินทางไปวัดในชุมชนใกล้เคียง ซึ่งเดินทางไม่สะดวกนัก จึงริเริ่มสร้างวัดในชุมชนคือ "วัดวังพลับใต้" โดยตั้งชื่อตามหมู่บ้าน
ได้รับอนุญาตตั้งวัดเมื่อ พ.ศ. 2450 ได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2520 เขตวิสุงคามสีมากว้าง 40 เมตร ยาว 80 เมตร